Ο **Δήμος Δίου & Ολύμπου** είναι δήμος της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπαρχόντων δήμων Ανατολικού Ολύμπου, Δίου και Λιτοχώρου. Έδρα του είναι το Λιτόχωρο και ιστορική έδρα του το Δίον.

Δημοτικές ενότητες και οικισμοί
-------------------------------

Ο Δήμος Δίου - Ολύμπου διαιρείται σε τρεις δημοτικές ενότητες οι οποίες αντιστοιχούν στους τρεις καταργηθέντες δήμους. Πιο συγκεκριμένα (σε αγκύλες ο πληθυσμός σύμφωνα με την απογραφή του 2001):

### Ανατολικού Ολύμπου

 **Κοινότητα Λεπτοκαρυάς**  -- η Λεπτοκαρυά [ 4.225 ]
 **Κοινότητα Παντελεήμονος**  [ 1.187 ]
* ο Παντελεήμων [ 34 ]
* ο Νέος Παντελεήμων [ 861 ]
* η Παραλία Παντελεήμονος [ 292 ]

 **Κοινότητα Πλαταμώνος**  -- ο Πλαταμών [ 2.197 ]
 **Κοινότητα Πόρων**  [ 741 ]
* οι Νέοι Πόροι [ 691 ]
* ο Άγιος Δημήτριος [ 29 ]
* οι Πόροι [ 21 ]

 **Κοινότητα Σκοτίνης**  [ 1.024 ]
* η Σκοτίνα [ 957 ]
* η Άνω Σκοτίνα [ 0 ]
* η Παραλία Σκοτίνης [ 67 ]

### Δίου

 **Κοινότητα Κονταριωτίσσης**  -- η Κονταριώτισσα [ 1.980 ]
 **Κοινότητα Αγίου Σπυρίδωνος**  -- ο Άγιος Σπυρίδων [ 1.558 ]
 **Κοινότητα Βροντούς**  -- η Βροντού [ 2.081 ]
 **Κοινότητα Δίου**  [ 1.554 ]
* το Δίον [ 1.336 ]
* τα Πλατανάκια [ 218 ]

 **Κοινότητα Καρίτσης**  -- η Καρίτσα [ 2.220 ]
 **Κοινότητα Νέας Εφέσου**  -- η Νέα Έφεσος [ 1.859 ]
### Λιτοχώρου

 **Κοινότητα Λιτοχώρου**  [ 7.011 ]
* το Λιτόχωρο [ 6.697 ]
* τα Καλύβια Βαρικού [ 38 ]
* ο Λιμήν Λιτοχώρου [ 38 ]
* η Μονή Αγίου Διονυσίου [ 26 ]
* η Πλάκα [ 212 ]

Πολιτισμός και αξιοθέατα
------------------------

Το κτήριο του Δημαρχείου του Δίου, στην τοπική έδρα του Δήμου, Κονταριώτισσα, το οποίο εξυπηρετούσε τον ευρύτερο Δήμο ως το 2011
Ο Δήμος παρουσιάζει ιστορικό και πολιτιστικό ενδιαφέρον, καθώς συνδέεται με την αρχαιότητα. Το αρχαίο θέατρο του Δίου και το Αρχαιολογικό Μουσείο του απηχούν την αρχαία ελληνική παράδοση. Στο δήμο βρίσκεται, πάνω στον άξονα της Εθνικής Οδού Αθηνών-Θεσσαλονίκης, το καλοδιατηρημένο Κάστρο του Πλαταμώνα. Το κάστρο χτίστηκε από τους Ενετούς το 1204 απέναντι από το Νέο Παντελεήμονα, πάνω σε έναν μικρό λόφο, στους πρόποδες του Ολύμπου.

Εξέχουσα θέση στην πολιτιστική δραστηριότητα του Δήμου κατέχει το Φεστιβάλ Ολύμπου, το οποίο διοργανώνεται κάθε καλοκαίρι κυρίως στο χώρο του Δίου, με παραστάσεις αρχαίου δράματος και μουσικές συναυλίες.

Κάθε Ιούνιο διεξάγεται ο Μαραθώνιος του Ολύμπου, που είναι διεθνής αγώνας ορεινού τρεξίματος και την ίδια περίπου εποχή η νεολαία αλλά και οι μεγαλύτεροι σε ηλικία συρρέουν στο ρέμα της Αγίας Τριάδας, στην Παλαιά Βροντού, όπου γίνεται «ρίβερ πάρτι».

Ευρύτερο ενδιαφέρον παρουσιάζουν και το Βροντινό καρναβάλι, η Γιορτή του Αγρότη στην Καρίτσα, στα τέλη Σεπτεμβρίου και η αναβίωση εθίμων, όπως ο Οβρηός, στην Κονταριώτισσα.

Ο επισκέπτης μπορεί να θαυμάσει και πολλά βυζαντινά και μεταβυζαντινά μνημεία στην ευρύτερη περιοχή του Δήμου, όπως το ναό της Κοιμήσεως της Θεοτόκου στην Κονταριώτισσα, το παλαιότερο μνημείο στο είδος του σε ολόκληρη την Πιερία (του 10ου αιώνα) και τους μεταβυζαντινούς ναούς του Αγίου Δημητρίου στις παρυφές του αρχαιολογικού χώρου στο Δίον, το Ναό του Αγίου Ιωάννη Προδρόμου στη Νέα Έφεσο, τον Άγιο Νικόλαο στην Παλαιά Βροντού (περίπου 18ος αι.) και την Αγία Κόρη με το θαυματουργό αγίασμα.

Το Λιτόχωρο, που αποτελεί και την πρωτεύουσα του Δήμου, είναι δημοφιλής πόλη για εκείνους που επιθυμούν να ξεκινήσουν αναρρίχηση στον Όλυμπο, καθώς από εκεί ξεκινούν όλες οι προσπάθειες για την κατάκτηση της κορυφής του μυθικού βουνού. Στα βορειοδυτικά του Λιτοχώρου βρίσκεται η Ιερά Μονή Αγίου Διονυσίου εν Ολύμπω.

Οι παραλίες του δήμου, βραβευμένες με τη γαλάζια σημαία της Ευρωπαϊκής Ένωσης, προσελκύουν εκατοντάδες χιλιάδες τουρίστες κάθε χρόνο, είτε Έλληνες είτε ξένους. Επίσης ένας σημαντικός λόγος για να επισκεφθεί κάποιος τον δήμο, είναι τα πλούσια αρχαιολογικά ευρήματα που έχουν κατά καιρούς ανακαλυφθεί στην περιοχή. Εικάζεται ότι στην περιοχή του άλλοτε Δήμου Ανατολικού Ολύμπου υπήρχαν και άνθησαν οι αρχαίες πόλεις Ηρακλεία και Λειβύθρα.

Υπάρχουν επίσης και οι παραδοσιακοί οικισμοί της παλαιάς Σκοτίνας ,του παλαιού Παντελεήμονα και των παλαιών Πόρων. Ο Παλαιός Παντελεήμων, σε υψόμετρο 700 μ. συγκροτείται κυρίως από παραδοσιακά και από ετοιμόρροπα σπίτια. Υπάρχουν δεκάδες εστιατόρια και αναψυκτήρια καθώς και παραδοσιακοί ξενώνες με πάνω από 150 κλίνες. Ο Παλαιός Παντελεήμων είναι από τους πρώτους οικισμούς της Ελλάδος που χαρακτηρίστηκαν παραδοσιακοί από την Ευρωπαϊκή Ένωση.

Ο Πλαταμώνας,η Πλάκα Λιτοχώρου, η Παραλία Παντελεήμονος, οι Νέοι Πόροι, η Παραλία Σκοτίνης και η Λεπτοκαρυά διαθέτουν επαρκή καταλύματα: υπερπολυτελή ξενοδοχεία, ενοικιαζόμενα δωμάτια και κάμπινγκ.

**Δήμαρχοι Δήμου Δίου - Ολύμπου 2011-σήμερα**
---------------------------------------------

| **Διάρκεια θητείας** | **Όνομα** | **Ποσοστό % του νικητή των δημοτικών εκλογών** | **Σημειώσεις** |
| --- | --- | --- | --- |
| 1η Ιανουαρίου 2011 - 31 Αυγούστου 2014 | Γεώργιος Παπαθανασίου (γ. 1956) | 54,75% (2010) | Τραπεζικός υπάλληλος, διετέλεσε Δήμαρχος Λιτοχώρου (εκλεγμένος με το ΠΑΣΟΚ) από το 1991 ως το 2006. |
| 1η Σεπτ. 2014 - 31 Αυγ. 2019 | Κώστας Ι. Δημόπουλος | 52,34% (2014) | Δικηγόρος Παρ' Αρείω Πάγω. Πολιτεύτηκε με τη Νέα Δημοκρατία στις βουλευτικές εκλογές του 2007 και ήταν υποψήφιος στις αυτοδιοικητικές εκλογές των ετών 2010 και 2014. Εξελέγη Δήμαρχος Δίου-Ολύμπου ως ανεξάρτητος, επικεφαλής του συνδυασμού «Ολύμπια Συμμαχία» στις εκλογές του 2014. |
| 1η Σεπτ. 2019 - σήμερα | Βαγγέλης Γερολιόλιος | 63,60% (2019) | Εκπαιδευτικός. Επικράτησε στον δεύτερο γύρο των δημοτικών εκλογών με την παράταξη «ΣΥΝΘΕΣΗ» στις 2 Ιουνίου 2019 με ποσοστό 63,6% έναντι 36,4 για τον Κώστα Ι. Δημόπουλο από την «Ολύμπια Συμμαχία». Επανεξελέγη το 2023, από τον 1ο γύρο, με ποσοστό 56,25 %.  |

### Δημοτικές εκλογές

#### 2010

Στις δημοτικές εκλογές του 2010, που διεξήχθησαν στις 7 και στις 14 Νοεμβρίου, εξελέγη στον δεύτερο γύρο ο ανεξάρτητος υποψήφιος, Γεώργιος Παπαθανασίου, με ποσοστό 54,75% έναντι 45,24% για τον Κώστα Δημόπουλο (ΝΔ). Ο Παπαθανασίου τέθηκε σε αργία τον Απρίλιο του 2011 όταν παραπέμφθηκε να δικαστεί για «απιστία» (υπόθεση πώλησης αδρανών υλικών, με αποτέλεσμα την απώλεια εσόδων για το Δημόσιο). Επί 13 μήνες τον αναπλήρωνε στα καθήκοντά του ο Γεώργιος Φαρμάκης. Η δίκη έγινε στις 21 Ιουνίου 2012 και η κατηγορία εναντίον του κατέπεσε, αφού το Εφετείο Θεσσαλονίκης αποφάσισε ομόφωνα (με ψήφους 3-0) ότι είναι αθώος. Ο Γιώργος Παπαθανασίου επανήλθε κανονικά στα καθήκοντά του στις 27 Ιουνίου 2012 μετά την έκδοση σχετικής απόφασης από τον γενικό γραμματέα αποκεντρωμένης διοίκησης Μακεδονίας - Θράκης, ο οποίος, όπως ανέφερε στην εν λόγω απόφαση, «το διοικητικό μέτρο τής αργίας θεωρείται ως μηδέποτε επιβληθέν».

**Δήμαρχος Δίου-Ολύμπου, 7 και 14 Νοεμβρίου 2010**| Υποψήφιος - Συνδυασμός (κόμμα) | Ψήφοι 1ου γύρου | %1ου γύρου | Ψήφοι 2ου γύρου | %2ου γύρου | Σύνολο εδρών |
| --- | --- | --- | --- | --- | --- |
| **Γεώργιος Παπαθανασίου** - **Ενότητα-Ανάπτυξη-Νέα Πορεία** (ανεξάρτητος) | 5.512 | 29,27% | **8.444** | **54,75%** | **4** |
| Κωνσταντίνος Ι. Δημόπουλος - Ολύμπια Γη (ΝΔ) | 5.362 | 28,47% | 6.978 | 45,24% | 4 |
| Αθανάσιος Τσιφοδήμος - Κίνηση Ευθύνης για το Δήμο Δίου- Ολύμπου (ανεξάρτητος) | 3.574 | 18,98% | - | - | 3 |
| Νικόλαος Λάππας - Νέα Αρχή Νέα Ελπίδα (ΠΑΣΟΚ) | 2.675 | 14,20% | - | - | 2 |
| Αικατερίνη Κουρίτα - Λαϊκή Συσπείρωση Δίου-Ολύμπου(ΚΚΕ) | 1.320 | 7,01% | - | - | 1 |
| Γρηγόριος Βεγλιρής - Αλλαγή Πορείας στο Δήμο Δίου-Ολύμπου(ΣΥΝ/ΣΥΡΙΖΑ) | 386 | 2,05% | - | - | - |
| Σύνολο (συμμετοχή α΄γύρου, 72,47%, αποχή α΄γύρου 27,53%- συμμετοχή β΄γύρου 61,11%, αποχή β΄γύρου 38,89%) | 19.499 (εγγεγραμμένοι: 26.906, άκυρα/λευκά: 670) | 100,00% | 16.438 (εγγεγραμμένοι: 26.901 , άκυρα/λευκά: 1.016) | 100,00% | 14 |
| Πηγή: Τελικά αποτελέσματα εκλογών για την Πιερία[*νεκρός σύνδεσμος*], ανάκτηση 8 Νοεμβρίου 2010. |

#### 2014

Στις εκλογές του 2014 Δήμαρχος εξελέγη ο ανεξάρτητος Κώστας Δημόπουλος, με ποσοστό 52,34% στον δεύτερο γύρο, επικρατώντας του Γιώργου Φαρμάκη, ο οποίος συγκέντρωσε ποσοστό 47,66%.

  


**Δήμαρχος Δίου-Ολύμπου, 18 και 25 Μαΐου 2014**| Υποψήφιος - Συνδυασμός (κόμμα) | Ψήφοι 1ου γύρου | %1ου γύρου | Ψήφοι 2ου γύρου | %2ου γύρου | Σύνολο εδρών |
| --- | --- | --- | --- | --- | --- |
| **Κωνσταντίνος Ι. Δημόπουλος** - **Ολύμπια Συμμαχία** | 6.403 | 35,39% | **8.520** | **52,34%** | **16** |
| Γεώργιος Φαρμάκης - Δίον Όλυμπος Συνδυασμός Ευθύνης | 7.177 | 39,67% | 7.757 | 47,66% | 7 |
| Κωνσταντίνος Δημητριάδης - Αλήθεια - Ειρήνη -Έρωτας- Περιβάλλον | 2.162 | 11,95% | - | - | 2 |
| Αικατερίνη Κουρίτα - Λαϊκή Συσπείρωση Δίου - Ολύμπου | 1.300 | 7,19% | - | - | 1 |
|
| Αριστείδης Ρεμπατσιός - Αλλαγή Πορείας στο Δήμο Δίου-Ολύμπου | 1.051 | 5,81% | - | - | 1 |
| Σύνολο (συμμετοχή α΄γύρου, 68,25%, - συμμετοχή β΄γύρου 64,71%) | 18.651 (εγγεγραμμένοι: 27.327, άκυρα/λευκά: 412/146) | 100,00% | 17.684 (εγγεγραμμένοι: 27.327 , άκυρα/λευκά: 813/594) | 100,00% | 27 |
| Πηγή: Τελικά αποτελέσματα εκλογών για την Πιερία, Υπουργείο Εσωτερικών, ανάκτηση 26 Μαΐου 2014. |

Δήμοι Σχεδίου Καποδίστριας που συγχωνεύτηκαν στον Δήμο Δίου - Ολύμπου
---------------------------------------------------------------------

### Δήμος Ανατολικού Ολύμπου (σχέδιο Καποδίστριας) 1999-2010

Ο άλλοτε Δήμος Ανατολικού Ολύμπου, όπως είχε διαμορφωθεί με το Σχέδιο Καποδίστριας.
Ο **Δήμος Ανατολικού Ολύμπου** του Νομού Πιερίας με έδρα τη Λεπτοκαρυά, ήταν δήμος που συστάθηκε με το σχέδιο Καποδίστριας. Ήταν ο νοτιότερος δήμος του νομού και αποτελούσε το σύνορο μεταξύ των περιφερειών της Μακεδονίας και της Θεσσαλίας. Συνόρευε βόρεια με τον τότε Δήμο Λιτοχώρου, νότια με τον Νομό Λαρίσης, ενώ ανατολικά βρεχόταν από τον Θερμαϊκό Κόλπο. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου.

Τα δημοτικά διαμερίσματα του Δήμου ήταν:

* Λεπτοκαρυά
* Παντελεήμων
* Πόροι
* Πλαταμώνας
* Σκοτίνα

#### Δήμαρχοι Δήμου Ανατολικού Ολύμπου 1999-2010

Το Δημαρχείο του πάλαι ποτέ Δήμου Ανατολικού Ολύμπου, στη Λεπτοκαρυά.
Ο δήμος δημιουργήθηκε μέσω του Σχεδίου «Καποδίστρια» ύστερα από τη συγχώνευση 5 κοινοτήτων: της Λεπτοκαρυάς, της Σκοτίνας, του Νέου Παντελεήμονος, του Πλαταμώνος και των Νέων Πόρων.

Από το 1999 ως την συνένωση του δήμου στον καλλικρατικό δήμο Δίου-Ολύμπου, στο αξίωμα έχουν υπηρετήσει:

| Θητεία | Δήμαρχος |
| --- | --- |
| 1999-2003 | Δημήτριος Βράνος (1947-2013) |
| 2003-2007 | Ιωάννης Τσαρούχας |
| 2007-31 Δεκεμβρίου 2010 | Αστέριος Χονδρόπουλος |

### Δήμος Δίου (σχέδιο Καποδίστριας) 1999-2010

Ο άλλοτε Δήμος Δίου, όπως είχε διαμορφωθεί με το Σχέδιο Καποδίστριας.
Ο **Δήμος Δίου** ήταν ένας από τους 13 συνολικά δήμους του νομού Πιερίας. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου.

Ο Δήμος πήρε την ονομασία του από το Δίον, αρχαιότατη πόλη, που ήταν αφιερωμένη στο θεό Δία. Έδρα του Δήμου ήταν η Κονταριώτισσα. Είχε έξι δημοτικά διαμερίσματα, με επτά οικισμούς. Στο Δημοτικό Διαμέρισμα του Δίου ανήκαν και ο οικισμός Πλατανάκια. To έμβλημα του Δήμου αποτελείται από την επιγραφή *Σεμνά Κλιτύς Ολύμπου*.

Ο Δήμος συνόρευε με τους Δήμους Κατερίνης, Λιτοχώρου και Πέτρας. Συνδέεται απευθείας με την εθνική οδό και η απόστασή του είναι μόλις 15 χιλιόμετρα από την πόλη της Κατερίνης. Ο ορεινός όγκος του Ολύμπου καταλαμβάνει μεγάλο τμήμα της συνολικής έκτασης του Δήμου Δίου.

Τα Δημοτικά Διαμερίσματα του Δήμου Δίου ήταν:

* Αγίου Σπυρίδωνα
* Βροντούς
* Δίου
* Καρίτσας
* Κονταριώτισσας
* Νέας Εφέσου

#### Το ιστορικό του εμβλήματος

Το έμβλημα του καποδιστριακού Δήμου συνοδευόταν από την επιγραφή «Σεμνά Κλιτύς Ολύμπου». Η φράση είναι παρμένη από το έργο *Βάκχαι* του Ευριπίδη.

Μετά το 2011 και τη συγχώνευση του Δήμου, το έμβλημα άλλαξε και φέρει μεταξύ άλλων το Κάστρο του Πλαταμώνα, το αρχαίο θέατρο του Δίου, τον ήλιο και το τιμόνι ενός πλοίου σε γαλάζιο φόντο που συμβολίζει τη θάλασσα.

#### Δήμαρχοι Δήμου Δίου 1999-2010

Ο Δήμος Δίου ανασυστάθηκε με έδρα την Κονταριώτισσα την 1η Ιανουαρίου 1999. Σε αυτόν συνενώθηκαν και οι άλλοτε κοινότητες της Κονταριώτισσας, Βροντούς, Καρίτσας, Αγίου Σπυρίδωνος και Νέας Εφέσου. Πρώτος δήμαρχος του Δίου ανέλαβε ο Δημήτριος Καραΐσκος, ο οποίος ήταν και Δήμαρχος πριν από την εφαρμογή του Σχεδίου Καποδίστριας. Το 2002 κέρδισε τις δημοτικές εκλογές ο Γρηγόρης Παπαχρήστος, ο οποίος επανεξελέγη το 2006. Διατελέσαντες Δήμαρχοι ήταν:

| Θητεία | Δήμαρχος |
| --- | --- |
| 1999- 2003 | Δημήτρης Καραΐσκος |
| 2003- 31 Δεκεμβρίου 2010 | Γρηγόρης Παπαχρήστος |

*Για αναλυτικότερες πληροφορίες για τους δημάρχους Δίου, δείτε Δίον.*
### Δήμος Λιτοχώρου (σχέδιο Καποδίστριας) 1999-2010

Το Δημαρχείο του πάλαι ποτέ Δήμου Λιτοχώρου
Ο **Δήμος Λιτοχώρου** ήταν ένας από τους 13 συνολικά δήμους του νομού Πιερίας. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου. Είχε έδρα το Λιτόχωρο και ένα δημοτικό διαμέρισμα, με πέντε οικισμούς. Οι οικισμοί του Δημοτικού Διαμερίσματος Λιτοχώρου ήταν: το Λιτόχωρο, τα Καλύβια Βαρικού, ο Λιμήν Λιτοχώρου, η Μονή Αγίου Διονυσίου και η Πλάκα.

#### Δήμαρχοι Δήμου Λιτοχώρου 1991-2010

Ο άλλοτε Δήμος Λιτοχώρου, όπως είχε διαμορφωθεί με το Σχέδιο Καποδίστριας.
Ο Δήμος συστάθηκε επίσημα με το Νόμο Καποδίστρια, το 1998. Διατελέσαντες Δήμαρχοι ήταν:

| Θητεία | Δήμαρχος |
| --- | --- |
| 1991-2007 | Γεώργιος Παπαθανασίου |
| 2007- 31 Δεκεμβρίου 2010 | Αθανάσιος Τσιφοδήμος |

Εξωτερικοί σύνδεσμοι
--------------------

* Επίσημος ιστότοπος Δήμου Δίου - Ολύμπου
* Ιστότοπος για τη Λεπτοκαρυά (αρχειοθετημένος)
* Μουσειακός Σιδηρόδρομος Πλαταμώνα Πιερίας (αρχειοθετημένος)

Παραπομπές
----------

1. ↑  «Πλαταμώνας: Παλιές γραμμές, νέο αξιοθέατο (φωτ. & βίντεο)». 28 Αυγούστου 2022. Αρχειοθετήθηκε από το πρωτότυπο στις 29 Δεκεμβρίου 2023.
2. ↑  «H Παλαιά Βροντού». 3 Οκτωβρίου 2023. Αρχειοθετήθηκε από το πρωτότυπο στις 29 Δεκεμβρίου 2023.
3. ↑  «Βροντού». *visitdionolympus.gr*. Αρχειοθετήθηκε από το πρωτότυπο στις 29 Δεκεμβρίου 2023.
4. ↑  «Βροντού - Στοιχεία». Αρχειοθετήθηκε από το πρωτότυπο στις 29 Δεκεμβρίου 2023.
5. ↑  «Κονταριώτισσα, το χωριό, ο Ορφέας, ο Διόνυσος». 3 Φεβρουαρίου 2022. Αρχειοθετήθηκε από το πρωτότυπο στις 29 Δεκεμβρίου 2023.
6. ↑  «Δήμαρχος Δίου-Ολύμπου, Γεώργιος Παπαθανασίου, βιογραφικό». *eklogika.gr*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Μαρτίου 2016.
7. ↑  «Κώστας Δημόπουλος: «Παρέλαβα έναν δήμο αποδιοργανωμένο»». *dionolympos.gr*. 13 Οκτωβρίου 2014. Αρχειοθετήθηκε από το πρωτότυπο στις 17 Οκτωβρίου 2014.
8. ↑  «Χρέη Γενικού Γραμματέα Δήμου Δίου-Ολύμπου αναλαμβάνει ο τέως Δήμαρχος Ιστιαίας-Αιδηψού Χριστοφής Ζάχος». 21 Σεπτεμβρίου 2014. Αρχειοθετήθηκε από το πρωτότυπο στις 22 Σεπτεμβρίου 2014.
9. ↑  Συγκεντρωτικά αποτελέσματα δημοτικών εκλογών, τελ. ενημέρωση 17 Οκτωβρίου 2023.
10. ↑  «Ανέλαβε πάλι καθήκοντα δημάρχου Δίου Ολύμπου ο Γιώργος Παπαθανασίου». Καθημερινή. 28 Ιουνίου 2012. Αρχειοθετήθηκε από το πρωτότυπο στις 29 Δεκεμβρίου 2023.
11. ↑  «Εφετείο Θεσσαλονίκης: Αθώος παμψηφεί ο δήμαρχος Δίου-Ολύμπου Γεώργιος Παπαθανασίου – Η ανακοίνωση (δελτίο τύπου) του δήμου Δίου-Ολύμπου». *aftodioikisi.gr*. 23 Ιουνίου 2012. Αρχειοθετήθηκε από το πρωτότυπο στις 28 Δεκεμβρίου 2023.
12. ↑  «Σε αργία τίθεται ο Δήμαρχος Δίου - Ολύμπου, Γιώργος Παπαθανασίου, με απόφαση του Γενικού Γραμματέα της Αποκεντρωμένης Διοίκησης Μακεδονίας - Θράκης». Πρώτο Θέμα. 2 Μαΐου 2011. Αρχειοθετήθηκε από το πρωτότυπο στις 29 Δεκεμβρίου 2023.
13. ↑  «Θεσσαλονίκη: Αθώος κρίθηκε ο εν αργία δήμαρχος Δίου - Ολύμπου, Γεώργιος Παπαθανασίου». Αγγελιοφόρος. 22 Ιουνίου 2012. Αρχειοθετήθηκε από το πρωτότυπο στις 26 Ιουνίου 2012.

Πηγές
-----

* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμος Δίου - Ολύμπου |
| --- |
|  |
| Δημοτική ενότητα Ανατολικού Ολύμπου | 
* Άγιος Δημήτριος
* Άνω Σκοτίνα\*
* Νέοι Πόροι
* Πόροι
* Νέος Παντελεήμων
* Λεπτοκαρυά
* Παλαιός Παντελεήμων
* Παραλία Παντελεήμονος
* Παραλία Σκοτίνης
* Πλαταμών
* Σκοτίνα
 |
|  |
| Δημοτική ενότητα Δίου | 
* Άγιος Σπυρίδων
* Βροντού
* Δίον
* Καρίτσα
* Κονταριώτισσα
* Νέα Έφεσος
* Πλατανάκια
 |
|  |
| Δημοτική ενότητα Λιτοχώρου | 
* Καλύβια Βαρικού
* Λιμήν Λιτοχώρου
* Λιτόχωρον
* Μονή Αγίου Διονυσίου
* Πλάκα
 |
|  |
| 
* Έδρα: Λιτόχωρο - Ιστορική έδρα: Δίον.
* \*(Οικισμοί με μη μόνιμο πληθυσμό)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Κεντρικής Μακεδονίας |
| --- |
|  |
| 
* Έκταση: 18.811 χμ²
* Πληθυσμός: 1.792.069 (απογρ. 2021)
* Πρωτεύουσα: Θεσσαλονίκη
 |
|  |
| Π.Ε. Ημαθίας | 
* Δήμος Αλεξάνδρειας
* Δήμος Βέροιας
* Δήμος Ηρωικής Πόλης Νάουσας
 |  |
|  |
| Π.Ε. Θεσσαλονίκης | 
* Δήμος Αμπελοκήπων-Μενεμένης
* Δήμος Βόλβης
* Δήμος Δέλτα
* Δήμος Θερμαϊκού
* Δήμος Θέρμης
* Δήμος Θεσσαλονίκης
* Δήμος Καλαμαριάς
* Δήμος Κορδελιού-Ευόσμου
* Δήμος Λαγκαδά
* Δήμος Νεάπολης-Συκεών
* Δήμος Παύλου Μελά
* Δήμος Πυλαίας-Χορτιάτη
* Δήμος Χαλκηδόνος
* Δήμος Ωραιοκάστρου
 |
|  |
| Π.Ε. Κιλκίς | 
* Δήμος Κιλκίς
* Δήμος Παιονίας
 |
|  |
| Π.Ε. Πέλλας | 
* Δήμος Αλμωπίας
* Δήμος Έδεσσας
* Δήμος Πέλλας
* Δήμος Σκύδρας
 |
|  |
| Π.Ε. Πιερίας | 
* Δήμος Δίου-Ολύμπου
* Δήμος Κατερίνης
* Δήμος Πύδνας-Κολινδρού
 |
|  |
| Π.Ε. Σερρών | 
* Δήμος Αμφίπολης
* Δήμος Βισαλτίας
* Δήμος Εμμανουήλ Παππά
* Δήμος Ηρακλείας
* Δήμος Νέας Ζίχνης
* Δήμος Σερρών
* Δήμος Σιντικής
 |
|  |
| Π.Ε. Χαλκιδικής | 
* Δήμος Αριστοτέλη
* Δήμος Κασσάνδρας
* Δήμος Νέας Προποντίδας
* Δήμος Πολυγύρου
* Δήμος Σιθωνίας
 |
|  |
| 
* Περιφερειάρχης: Απόστολος Τζιτζικώστας
* Ιστότοπος: www.pkm.gov.gr
 |

 |

|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Πιερίας |
| --- |
|  |
| 
Κατερίνης · Αιγινίου · Ανατολικού Ολύμπου · Δίου · Ελαφίνας · Κολινδρού · Κορινού · Λιτοχώρου · Μεθώνης · Παραλίας · Πέτρας · Πιερίων · Πύδνας |

 |